کولت. آذ سئویلهن شاعر نصرت کسمنلینین "اؤلدورمه منی" شعرینی سیزه تقدیم ائدیر.
جانی سن وئرمدین، سن ده آلاسان،
اومید وئر یاشاییم، اؤلدورمه منی.
قییما سئوهنینه قاتیل اولاسان،
اومید وئر یاشاییم، اؤلدورمه منی.
اؤلوموم مین یئره یوزولاجادیر،
دونیادان بیر سئوهن آزالاجاقدیر،
قبریم اوریینده قازیلاجاقدیر،
اومید وئر یاشاییم، اؤلدورمه منی.
منی اؤز الینله مزارا وئرمه،
گؤرمک ایستمیرسن، هئچ منی گؤرمه،
سن الله، بو قدر گوناها گیرمه،
اومید وئر یاشاییم، اؤلدورمه منی.
واللاه، اللریمده قالاجاق یاخان،
بیلمیرم بو منزیل اوزاقمی، یاخین؟
یاشاماق منیم ده حاقیمدیر آخی؟!
اومید وئر یاشاییم، اؤلدورمه منی…
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab